Opći izbori u Bosni i Hercegovini 2014.

**Opći izbori u Bosni i Hercegovini 2014.** održani su 12. oktobra 2014. godine. Na izborima su birani članovi Predsjedništva Bosne i Hercegovine, predstavnici za Predstavnički dom Bosne i Hercegovine, Predstavnički dom Parlamenta Federacije Bosne i Hercegovine, Predsjednik Republike Srpske, Potpredsjednik Republike Srpske i predstavnici za Narodnu skupštinu Republike Srpske, kao i predstavnici za Skupštine kantona u Federaciji Bosne i Hercegovine Ovo su bili sedmi opći izbori u historiji Bosne i Hercegovine.

## Raspisivanje izbora
Opći izbori u Bosni i Hercegovini, raspisani su odlukom Centralne izborne komisije Bosne i Hercegovine, 15. maja 2014. godine, na osnovu Izbornog zakona Bosne i Hercegovine. Odluka je objavljena u "Službenom glasniku BiH", "Službenim novinama Federacije BiH", "Službenim novinama Brčko distrikta BiH" i na službenoj web stranici Izborne komisije.

## Organizacija 
Provedba izbora trebala bi stajati oko 8.800.000 KM, što je više za oko 400.000 KM. nego troškovi Općih izbora 2010. godine. Prijavna taksa za stranke koje žele istaknuti svoje kandidate za članove Predsjedništva BiH ili zastupnike u državnom parlamentu je 20.000 KM, kadidatura za entitetske parlament stoji 14.000 KM, a 10.000 KM za kantonalne skupštine. Takse za nezavisne kandidate je polovina od predviđenih taksi. Za potporu kandidata potrebno je priložiti listu sa potpisima od najmanje 3.000 potpisanika za kandidaturu za članove Predsjedništva BiH ili zastupnike u državnom parlamentu.

Izbore organira Centralna izborna komisija, a proces organizacije satoji se iz slijedećih faza:
;Prijava i ovjera političkih subjekata
* Podnošenja prijava za ovjeru političkih stranaka i nezavisnih kandidata (16-30. maja 2014);
* Ovjere političkih stranaka i nezavisnih kandidata za učešće na izborima (do 14. juna 2014.)
* Podnošenja prijava za ovjeru koalicija i listi nezavisnih kandidata (14-24. juna 2014);
* Ovjere koalicija i listi nezavisnih kandidata za učešće na izborima (do 1. jula 2014.)
;Podnošenje kandidatskih i kompenzacijskih listi
* Podnošenje kandidatskih listi (2-14. jula 2014);
* Konačna ovjera kandidatskih listi (do 8. augusta 2014);
* Podnošenje kompenzacijskih listi (do 13. augusta 2014);
* Objava konačnih listi kandidata u službenim glasilima i sredstvima javnog informiranja (do 28. augusta 2014);
; Utvrđivanje redoslijeda političkih subjekata na glasačkim listićima
* Žrijebanje za utvrđivanje redoslijeda političkih subjekata na glasačkim listićima (30-31. jula 2014);
; Akreditiranje posmatrača
* Podnošenje zahtjeva za akreditiranje međunarodnih posmatrača (16. maja - 5. oktobra 2014);
* Podnošenje zahtjeva za akreditiranje posmatrača udruženja građana i političkih subjekata (16. maja - 27. septembra 2014);
; Centralni birački spisak
* Dostavljanje podataka o promjenama u evidencijama raseljenih lica, evidenciji državljana, koji glasaju izvan Bosne i Hercegovine i određivanje biračke opcije za birače iz Brčko Distrikta (do 29. jula 2014);
* Zaključivanje i potvrđivanje konačnog Centralnog biračkog spiska (do 28. augusta 2014);
* Objavljivanje broja birača za svaku izbornu jedinicu (do 4. septembra 2014);
; Biračka mjesta
* Objavljivanje biračkih mjesta (do 8. augusta 2014);
* Objavljivanje lokacija biračkih mjesta određenih za glasanje (do 27. septembra 2014);
; Birački odbori
* Imenovanje članova biračkih odbora (do 12. septembra 2014);
* Obuka članova biračkih odbora (13. septembra - 10. oktobra 2014);
; Izborna kampanja
* Plaćeno političko oglašavanje (12. septembra - 11. oktobra 2014. do 7 sati)
* Zabrana objavljivanja rezultata ispitivanja javnog mijenja (10. oktobra od 7 sati do zatvaranja biračkih mjesta);
* Izborna šutnja (11. oktobra od 7 sati do zatvaranja biračkih mjesta);
; Izborni rezultai
* Javno izlaganje rezultata glasanja na biračkom mjestu (najkasnije 12 sati nakon zatvaranja biračkih mjesta)
* Javno izlaganje objedinjenih izbornih rezultata glasanja na nivou općine (najkasnije 24 sata nakon zatvaranja biračkih mjesta) 
* Objava preliminarnih nezvaničnih i nekompletnih rezultata Općih izbora 2014. (12. oktobra u 24 sata, 13. oktobra u 12 sata, 13. oktobra u 19 sati, od 14-18. oktobra svaka 24 sata, od 19. oktobra svakih 48 sati)
* Potvrđivanje rezultata Općih izbora 2014. (najkasnije 11. novembra)

### Izborni modus 
#### Predsjedništvo BIH 
Na izborima za članove Predsjedništva Bosne i Hercegovine, biraju se tri člana, po jedan iz svakog konstituivnog naroda Bosne i Hercegovine. Birač upisan u Centralni birački spisak u Federaciji Bosne i Hercegovine može glasati ili za Bošnjaka ili za Hrvata, ali ne za oba. Izabran je bošnjački i hrvatski kandidat koji dobije najveći broj glasova među kandidatima iz istog konstitutivnog naroda. Člana Predsjedništva BiH, koji se neposredno bira sa teritorije Republike Srpske, jednog Srbina, biraju birači upisani u Centralni birački spisak da glasaju u Republici Srpskoj. Izabran je kandidat koji dobije najveći broj glasova. Mandat članova Predsjedništva BiH traje četiri godine.

##### Izborne jedinice
Za izbore za članove Predsjedništva Bosne i Hercegovine, Bosna i Hercegovina je izborno podijeljena u dvije osnovne izborne jedinice: Federaciju BiH i Republiku Srpsku.

#### Predstavnički dom Bosne i Hercegovine 
Predstavnički dom Parlamentarne skupštine Bosne i Hercegovine sastoji se od 42 člana, od kojih 28 neposredno biraju birači upisani u Centralni birački spisak za glasanje za teritoriju Federacije Bosne i Hercegovine, a 14 neposredno biraju birači upisani u Centralni birački spisak glasanje za teritoriju Republike Srpske. Mandat članova Predstavničkog doma Parlamentarne skupštine Bosne i Hercegovine traje četiri godine. Po izvještaju Centralne izborne komisije ovjerene su 732 kandidatske liste i 7.748 kandidata, uključujući i nezavisne kandidate.

### Predsjedništvo BiH 
Za Predsjedništvo BiH prijavljeno je sedamnaest kandidata:
* **10 kandidata** iz reda bošnjačkog naroda: Džebrail Bajramović (SD BiH), Mustafa Cerić (nezavisni kandidat), Bakir Hadžiomerović (SDP BiH), Sefer Halilović (BPS), Bakir Izetbegović (SDA), Mirsad Kebo (nezavisni kandidat), Fahrudin Radončić (SBB BiH), Emir Suljagić (DF), Halil Tuzlić (nezavisni kandidat) i Adil Žigić (nezavisni kandidat);
* **4 kandidata** iz reda hrvatskog naroda: Živko Budimir (SPP), Dragan Čović (HDZ BiH), Anto Popović (DF) i Martin Raguž (HDZ 1990); (PDP i  SDS) i Goran Zmijanjac (SPP);

### Predsjedništvo 
#### Izbor 
### Parlament BiH 
#### Federacija BiH 
#### Republika Srpska 
### Parlament FBiH 
#### Predstavnički dom 
#### Dom naroda 
### Predsjednik RS 
### Narodna skupština RS 
### Skupštine kantona u FBiH 
## Napomene 
## Reference
## Vanjski linkovi
* Službena stranica Centralne izborne komisije Bosne i Hercegovine

2014
Kategorija:2014. u Bosni i Hercegovini
Kategorija:Izbori u 2014.
Kategorija:Izbori u Bosni i Hercegovini 2014.
Kategorija:Izbori u Evropi 2014.